gl es gl gl gl gl gl gl gl en gl gl gl gl gl gl gl es gl gl gl gl gl gl gl en gl gl lt lt it gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl gl en gl gl gl el gl gl gl gl gl gl gl es gl gl gl gl gl gl gl gl gl en gl gl de ms gl en gl gl gl gl gl ru gl
Que é o dereito de acceso á información pública? – Comisión da Transparencia de Galicia
Información institucional, organizativa e de planificación
Directrices, comunicacións, instrucións ditadas pola Comisión
Información orzamentaria, económica e estatística
De acordo coa normativa vixente, todas as persoas teñen dereito a acceder á información de carácter público das diferentes institucións de Galicia.
Que se entende por información pública?
Enténdese por información pública os contidos ou documentos, calquera que sexa o seu formato ou soporte, que consten en poder dalgún dos suxeitos incluídos no ámbito de aplicación da Lei de transparencia e bo goberno e que fosen elaborados ou adquiridos en exercicio das súas funcións. Así mesmo, considerarase información pública a producida polas entidades que presten servizos públicos ou exerzan potestades administrativas, nos termos previstos no artigo 4 da Lei de transparencia e bo goberno.
Que garantías teño no acceso á información pública?
A actual normativa garante á cidadanía:
O uso da información obtida sen necesidade de autorización previa e sen máis limitacións que as derivadas desta ou outras leis.
A recepción da información pública en formato electrónico ou en papel, segundo indicase a persoa solicitante.
A recepción da información pública na lingua oficial de Galicia na que a solicite.
O coñecemento das taxas e prezos que, no seu caso, sexan esixibles para a obtención de copias ou para a transposición da información a formatos diferentes do orixinal.
A realización de propostas e suxestións tanto ao redor da información demandada e aos formatos, programas ou linguaxes informáticos empregados.
Está sometida a publicidade
Gran parte da información pública accesible atópase publicada na web institucional. Por esta razón, recomendamos que visites a mesma para comprobar que a información solicitada non se atopa dispoñible alí.
Se dita información xa foi publicada na web, a resolución á solicitude de acceso poderá limitarse neste caso a indicar ao solicitante como acceder a ela
Ten límites o dereito de acceso á información pública?
Efectivamente ten límites e aparecen sinalados no artigo 14 da Lei 19/2013, do 9 de decembro, de transparencia, acceso á información pública e bo goberno.
Así, o dereito de acceso poderá ser limitado cando acceder á información supoña un prexuízo para:
A prevención, investigación e sanción dos ilícitos penais, administrativos ou disciplinarios.
A igualdade das partes nos procesos xudiciais e a tutela xudicial efectiva.
As funcións administrativas de vixilancia, inspección e control.
Os intereses económicos e comerciais.
A política económica e monetaria.
O segredo profesional e a propiedade intelectual e industrial.
A garantía da confidencialidade ou o segredo requirido en procesos de toma de decisión.
A protección do medio ambiente.
A aplicación dos límites será xustificada e proporcionada ao seu obxecto e finalidade de protección e atenderá ás circunstancias do caso concreto, especialmente á concorrencia dun interese público ou privado superior que xustifique o acceso.
O dereito de acceso á información pública tamén debe atender a un necesario exercicio de protección de datos persoais regulado no artigo 15 da Lei 19/2013, de transparencia, acceso á información pública e bo goberno.
O procedemento para o exercicio do dereito de acceso iniciarase coa presentación da correspondente solicitude, que deberá dirixirse, neste caso, á Comisión da Transparencia, órgano colexiado titular da información.
Na solicitude, que poderá presentarse por calquera medio, debe constar:
Identidade do solicitante verificable a través do DNI ou número de pasaporte (achegar copia do documento).
Dirección de contacto, preferiblemente electrónica para facilitar a comunicación.
No seu caso, a modalidade de envío (postal ou electrónico) que se prefira para acceder á información solicitada.
Teño que motivar a miña petición?
O solicitante non está obrigado a motivar a súa solicitude de acceso á información. Con todo, poderá expoñer os motivos polos que solicita a información e que poderán ser tidos en conta cando se dite a resolución. Con todo, a ausencia de motivación non será por se mesma causa de rexeitamento da solicitude.
Que se refiran a información que estea en curso de elaboración ou de publicación xeral.
Referidas a información que teña carácter auxiliar ou de apoio como a contida en notas, borradores, opinións, resumos, comunicacións e informes internos ou entre órganos ou entidades administrativas.
Relativas a información para cuxa divulgación sexa necesaria unha acción previa de reelaboración.
Dirixidas a este órgano, en cuxo poder non obre a información cando se descoñeza o órgano competente.
Que sexan manifestamente repetitivas ou teñan un carácter abusivo non xustificado coa finalidade da normativa de transparencia.
O prazo xeral de resposta en contestación á solicitude de información é dun mes desde a súa recepción. Este prazo é ampliable a un mes máis cando o volume ou a complexidade da información solicitada o faga necesario.
E se non estou de acordo coa resolución da Comisión da Transparencia…
Contra toda resolución expresa ou presunta en materia de acceso ditada pola Comisión só caberá a interposición de recurso contencioso-administrativo.
Actas e convocatorias das sesións
A Comisión en Rede
Fale coa nosa presidenta
Que é o dereito de acceso á información pública?
Resolucións da Comisión da Transparencia
Información institucional, organizativa e de planificación
Información de relevancia xurídica
Directrices, comunicacións, instrucións ditadas pola Comisión
Información orzamentaria, económica e estatística
Enderezo: Rúa do Hórreo, 65
Tel: 0034 981 569 740
Fax: 0034 981 572 335
Horario de atención á cidadanía:
O noso horario de atención ao público comprende mañás e tardes de 9.00-14.00 horas e de 16.30 a 19.00 horas de luns a venres.
O rexistro permanece aberto tamén nesas horas.
Pode contactar connosco ás 24 horas na nosa páxina web: www.comisiondatransparencia.gal/
Aviso Legal | Política de cookies
Usamos cookies para recordar as túas preferenzas e obter estatísticas; se segues navegando consideramos que as aceptas. Máis información e como eliminar a nosa política de cookiesAceptarLer máis